CELEX: 62008CN0342
Language: lv
Date: 2008-07-24 00:00:00
Title: Lieta C-342/08: Prasība, kas celta 2008. gada 24. jūlijā — Eiropas Kopienu Komisija/Beļģijas Karaliste

8.11.2008   
            
            
               LV
            
            
               Eiropas Savienības Oficiālais Vēstnesis
            
            
               C 285/17
            
         Prasība, kas celta 2008. gada 24. jūlijā — Eiropas Kopienu Komisija/Beļģijas Karaliste
   (Lieta C-342/08)
   (2008/C 285/29)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — G. Rozet un A. Sipos)
   
      Atbildētāja: Beļģijas Karaliste
   Prasītājas prasījumi:
   
               —
            
            
               atzīt, ka, nenodrošinot ārējā operatīvās rīcības plāna izstrādāšanu attiecībā uz visiem uzņēmumiem, kas paredzēti 9. pantā Padomes 1996. gada 9. decembra Direktīvā 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas (1), kas grozīta ar Eiropas Parlamenta un Padomes 2003. gada 16. decembra Direktīvu 2003/105/EK (2), Beļģijas Karaliste nav izpildījusi šīs direktīvas 11. panta 1. punkta c) apakšpunktā paredzētos pienākumus;
            
         
               —
            
            
               piespriest Beļģijas Karalistei atlīdzināt tiesāšanās izdevumus.
            
         Pamati un galvenie argumenti
   Komisija norāda, ka ārējo operatīvās rīcības plānu izstrādāšana pasākumiem, kas veicami ārpus Direktīvas 96/82/EK 9. pantā paredzētajiem uzņēmumiem ir šīs direktīvas pamata prasība. Beļģijas Karaliste neesot izpildījusi direktīvā paredzētos pienākumus, ciktāl tā neesot izstrādājusi šādus plānus attiecībā uz tās teritorijā esošajiem 59 uzņēmumiem, lai gan saskaņā ar šo pašu direktīvu minētos plānus esot bijis jāizstrādā ne vēlāk kā trīs gadus pēc šīs direktīvas transponēšanas datuma, proti, 2002. gada 3. februāra.
   
      (1)  OV 1997, L 10, 13. lpp.
   
   
      (2)  Eiropas Parlamenta un Padomes 2003. gada 16. decembra Direktīva 2003/105/EK, ar ko groza Padomes Direktīvu 96/82/EK par tādu smagu nelaimes gadījumu briesmu pārzināšanu, kas saistīti ar bīstamām vielām (OV L 345, 97. lpp.).